..je výrobná a produkčná spoločnosť na poli videoherného priemyslu. Predstavte si film, poznáte toho koníka čo sa blíži k Vám na začiatku filmu, Tristar, alebo leva MGM, alebo 20th FOX. Tak také niečo je Blizzard.
Na filmové spoločnosti ľudia vôbec nie sú nároční, ak je film zlý, môže za to režisér alebo herec. Prinajhoršom sa posťažujeme, že sme zabili 1,5h svojho života.
Pri hrách je to ale o niečom inom, tu ide niekedy až o 10tky hodín a keď je hra zlá, spoločnosti o tom dostanú vedieť.
V súčasnosti sú tri kolosy na trhu, čo sa tržieb a hráčov týka, Electronic Arts, Ubisoft a Blizzard Entertainment (pod Activision Blizzard).
EA skupujú čo sa dá a sú nenávidení viac ako je len možné. Každá jedna ich hra začína byť simplistická, pre hardcore hráča už nemá význam, snažia sa zaujať celé spektrum trhu jednou hrou (ako keď chcete aby M-ko tričko s potlačou batmana sedelo všetkým :) ). Tlačia na menšie štúdiá, ktoré pre nich robia na termín. Nedozerajú si na výsledný produkt atd atd. Proste keď sa na jednom veľkovýrobnom páse vyrábajú špecifické produkty takto to vyzerá. "Zabitie" značiek NFS, NHL a štúdií Bullfrog, Origin a onedlho Bioware by mohlo o tom rozprávať.
Ubisoft na nevôľu hráčov ide ináč. Zatiaľ čo taktiež skupuje čo sa dá, hry má celkom kvalitné. Naopak, vie nazlostiť hráčov svojou predimenzovanou ochranou svojich produktov, obrovské bugy a nedokončené hry. Také obmedzenie, také pripojenie, také kódy atd. predstavte si že si kúpite hru za 60 eur a ona vám nejde lebo..proste ochrana nepustí ani majiteľa..Ubisoft.
A nakoniec tu máme Blizzard, ktorý je hráčmi všeobecne milovaný. Pri tak veľkej spoločnosti neuveriteľná vec. Chyby a prestoje pri vydávaní hier sú im odpustené (dokonca aj Error 37 :D ). Ak sa pýtate v čom je rozdiel oproti dvom predchazajúcim štúdiám, odpoveď je jednoduchá. Stále si na svoje produkty dozerá. Stará sa o svoje hry, značky a s každým vydaním sa snaží priniesť niečo nové, čo tu ešte nebolo. Máte pocit, že to čo Vám predáva (a nepredáva lacno :) ), je produkt robený s láskou a so 100% ohľadom na konzumenta.
Ak nerátame vikingov, úspech Blizzardu sa začal písať Warcraftom. V časoch keď RTS žáner vznikal, vyšla hra zaostrená na boje. Žiadne prehnané budovanie mesta ala Settlers, ale to, po čom "bažil" každý hráč, mať svoju armádu a poslať ju na smrť :D V časoch keď nikto nevedel priniesť do RTS nič nové, prišiel Blizzard a vo Warcrafte 3 spojil RTS s RPG. Nevídaná vec..zrodila sa legenda. V časoch keď v RTS stratégiách bol rozdiel v protivníkoch maximálne vo farbe armád a názvov zbraní, prišiel Blizzard so Starcraftom. Stratégiou s troma rozdielnymi rasami, ktoré sa hrali, ako inak, úplne rozdielne. A zrodila sa legenda. V časoch keď žáner RPG znamenal väčšinou hardcore hrateľnosť a dej rozprávaný cez haldu textov, prišiel Blizzard s jednoduchým systémom click-kill, a.k.a. click-fest/hack-and-slash s menom Diablo. A zrodil sa grinding.
V časoch..ok bolo to minulý rok :) , prišiel Blizzard s novinkou. Čo keby sme strašne komplikovanú, náročnú na naučenie a drahú na obstaranie, fyzickú kartovú hru, "strčili" do krabičky zvanej videohra? A vznikol Hearthstone, v súčasnosti najobľúbenejšia kartová hra na trhu.
Spomeniem ešte okrajovo najhranejšiu hru všetkých čias..World of Warcraft..áno, by Blizzard ;)
Hry Blizzardu sa vyznačujú ultimátnou zbraňou proti hráčovi.
There goes gamers saying: Easy to learn but hard to master…
Blizzard má neuveriteľnú schopnosť vycítiť čo hráči v danom žánri chcú, priniesť im to v jednoduchom obale aby ich nalákal, aby sa "zažrali" do jeho sveta, a následne na nich vybalil dôvod prečo to budú hrať ďalej. Hovorí sa tomu HRATEĽNOSŤ, proste najdôležitejšia časť hry (HRAteľnosť).
Naháňanie lepších itemov v Diable, rozdielnosť rás a s tým rozdielne stratégie hrania v Starcrafte, epický a pestrý svet Warcraftu alebo súťaživosť Hearthstonu. Blizzard sa vždy trafil. Preto ho máme radi ako žiadnu inú hernú spoločnosť. A dúfame, že to bude pokračovať s Overwatch a Heroes of the Storm (vieme, že bude).
Blizzard ..jednoducho Blizzard stanovuje štandardy na videohernom poli. A preto ich milujeme.
…a tiež kvôli cinematicom ako tento :)
Aká je najlepšia hra od Blizzardu, ktorú ste hrali?
originál článok zo zdroja: http://blackkingbar.sk/blizzard-jednoducho-blizzard/